ધાનેરાથી નેનાવા સુધીના માર્ગનુ નવિનીકરણ કરવામાં આવી રહ્યુ છે ત્યારે કોન્ટ્રાકટર દ્વારા પાણી ના છાંટવામાં આવતા વાહન ચાલકો મુશ્કેલીનો સામનો કરી રહ્યા છે. છેલ્લા એકાદ મહીનાથી નેનાવા બોર્ડરથી થાવર સુધીના માર્ગને નેશનલ હાઇવે ઓથોરીટી દ્વારા પહોળો કરવાની કામગીરી ચાલી રહી છે અને આ કામગીરી દરમ્યાન તમામ રસ્તો ખોદી નાંખવામાં આવેલ છે જેના કારણે આ રસ્તામાં માટી નાંખવામાં આવતા રસ્તા ઉપર ચાલતા વાહનોના લીધે ધુળની ડમરીઓ ઉડવાના કારણે પાછળ આવતા વાહનોને રસ્તાઓ પણ દેખાતા હોતા નથી તેમજ નાના વાહનો અને બાઇક સવારોને તો આ રસ્તે ચાલવુ પણ મુશ્કેલ બની ગયું છે.